puróhitasya gr̥hā́nparétya bārhaspatyáṃ caruṃ nírvapati bŕ̥haspátirvaí devā́nāṃ puróhita eṣa vā́ etásya purohito bhavati tásmādbārhaspatyó bhavatyetadvā́ asyaíkaṃ rátnaṃ yátpuróhitastásmā evaìténa sūyáte taṃ svamanápakramiṇaṃ kurute tásya śitipr̥ṣṭho gaurdákṣiṇaiṣā vā́ ūrdhvā bŕ̥haspáterdiktádeṣá upáriṣṭādaryamṇaḥ pánthāstásmāchitipr̥ṣṭhó bārhaspátyasya dákṣiṇā